
Nr. 5415 din 15.05.2023
RAPORT  DE SPECIALITATE
privind închirierea prin licitație publică a  OBIECTIVULUI ANEXĂ GOSPODĂREASCĂ situat în Deta,  Calea Ghiladului, nr. 10, proprietate publică  a orașului Deta, înscris în CF nr. 401605.
Imobilul (teren și construcții) este  proprietatea publică a orașului Deta.

În aplicarea dispozițiilor OUG  nr.57/2019, privind Codul administrativ, consiliul local hotărăște ca bunurile proprietate privată a statului sau au unităților administrativ-teritoriale să fie date în administrare, concesionare, ori să fie închiriate.
. 
Imobilul (teren și construcții) propus spre închiriere nu a fost revendicat în baza Legii nr. 10/2001, a Legii nr. 247/2005,  nu este  grevat de sarcini și nu face  obiectul vreunui litigiu.

Închirierea bunurilor proprietate publică a oraşului Deta se face prin licitaţie publică , organizată în conformitate cu prevederile OUG nr.57/2019 privind Codul administrativ.

Principiile care stau la baza încheierii contractelor de închiriere sunt:

a) transparența, respectiv punerea la dispoziție tuturor celor interesați a informațiilor referitoare la                        aplicarea procedurii pentru atribuirea contractului de închiriere;

b) tratamentul egal pentru toți participanții la licitaţie, astfel încât criteriile de atribuire a contractului de închiriere să se aplice într-o manieră nediscriminatorie;

c) proporționalitatea, respectiv ca orice măsură cerută de către autoritatea publică să fie necesară şi corespunzătoare naturii contractului;

d) nediscriminarea - aplicarea de către autoritatea publică a acelorași reguli, indiferent de naționalitatea participanților la procedura de atribuire a contractului de închiriere, cu respectarea condițiilor prevăzute în acordurile şi convențiile la care România este parte;  

e) libera concurență, respectiv asigurarea condițiilor pentru ca orice  participant să aibă dreptul de a deveni locatar în condiţiile legii.

 Oportunitatea închirierii  este motivată din punct de vedere juridic, economic, financiar, social.

Imobilul este  proprietatea publică a orașului Deta cu destinația teren și construcții.Pe teren se pot amenaja și construi conform unor soluţii urbanistice propuse prin PUG Deta condtrucții aferente anexei gospodarești.
Utilizări admise: locuințe individuale, instituții publice, birouri, comerț, servicii, spații plantate.

Utilizări interzise: activități productive poluante, construcții provizorii, stații betoane, stațiide întreținere auto, curățătorii  chimice, depozitare deșeuri urbane, materiale refolosibile , substanțe inflamabile sau toxice.
Suprafața terenului închiriat este de 1900 mp.Construcțiile existente în teren ce urmează a se închiria: 

Corp C1 Cocină porci  Suprafața construită desfășurată la sol  202 mp.

Corp C2 Atelier tâmplar   Suprafața construită desfășurată la sol 40 mp.;

Corp C3 Adăpost câini  Suprafața construită desfășurată la sol 31 mp.;

Corp C4 Hambar cereale  Suprafața construită desfășurată la sol  37 mp.;

        Închirierea acestuia determină o sursă de venituri pentru bugetul local, prin stabilirea unei chirii, adjudecată prin licitaţie publică, totodată viitorul locatar va genera venituri prin plata impozitelor şi taxelor locale.
Fata de precizările de mai sus, 
în conformitate cu prevederile

· art. 129, alin. (2) și 333 - (1) și (2)  din OUG nr. 57/2019 privind Codul administrativ
       în temeiul dispozițiilor 
· art. 196, alin. (1), lit. a) din OUG nr.57/2019 privind Codul administrativ, propunem Consiliului Local al oraşului Deta, următoarele:
1. Aprobarea închirierii prin licitație publică a imobilului(teren și construcții) din Deta, situat în Calea Ghiladului, nr. 10 proprietate publică a orașului Deta, înscris în CF nr. 401605 cu nr. top. 401605  teren și nr. top. 401605 C1.......C4 construcții. Prețul minim(chiria) închirierii este de: 750 lei/lună fără TVA (conform RAPORT EVALUARE nr.98 din 09.06.2023, întocmit de ing.Marinescu Constantin, evaluator autorizat, membru titular ANEVAR, legitimația nr. 13.947 , valabil 2023), înregistrat la Primăria Deta cu nr.5305 din 15.05.2923.)
2. Aprobarea documentației de atribuire compusă din:

a) Caietul de sarcini-Anexa nr.1;

b) Fișa de date a procedurii-Anexa nr.2;

c) Proiectului de contract de închiriere-Anexa nr.3;

3. Aprobarea constituirii prin dispoziția primarului, a Comisiei de licitație publică şi a Comisiei de soluţionare a contestaţiilor;

4. Desemnarea unui reprezentant al Consiliului Local, ca membru în Comisia de licitație.

5. Desemnarea unui reprezentant al Consiliului Local, ca membru în Comisia de soluţionare a contestaţiilor.

SERVICIUL BUGET CONTABILITATE,                                                SERVICIUL URBANISM,
